钦定古今图书集成/明伦汇编/官常典/第416卷 > 直鲁古
## 钦定古今图书集成/明伦汇编/官常典/第416卷 > 直鲁古

按《辽史》本传：“直鲁古，吐谷浑人。初，太祖破吐谷浑，一
骑士弃橐反射不中而去。及追兵开橐视之，中得一
婴儿，即直鲁古也。因所俘者问其故，乃知射橐者，婴
之父也。世善医，虽马上视疾，亦知标本，意不欲子为
人所得，欲杀之耳。由是进于太祖，淳钦皇后收养之。
长亦能医，专事鍼灸。太宗时，以太医给侍，尝撰脉诸
《鍼灸书》。”行于世。年九十卒。